**Ministru kabineta rīkojuma projekta „Par nekustamā īpašuma “Līčukalns” Sējas novadā pirkšanu Ādažu poligona teritorijas paplašināšanai”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **I Tiesību akta projekta izstrādes nepieciešamība** | |
| 1.Pamatojums | Ministru kabineta rīkojuma projekts (turpmāk tekstā – rīkojums) sagatavots, pamatojoties uz Sabiedrības vajadzībām nepieciešamā nekustamā īpašuma atsavināšanas likuma 9. pantu.  Pamatojoties uz Ministru kabineta 2015. gada 22. decembra sēdē konceptuāli apstiprināto Aizsardzības ministrijas informatīvo ziņojumu “Par Nacionālo bruņoto spēku mācību infrastruktūras attīstību un paplašināšanu”, TA-2853-DV, nekustamais īpašums “Līčukalns” Sējas novadā (turpmāk tekstā – nekustamais īpašums) tiks iegādāts, lai paplašinātu Ādažu poligona teritoriju. |
| 2.Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Sabiedrības vajadzībām nepieciešamā nekustamā īpašuma atsavināšanas likuma 2. pantu, nekustamais īpašums tiek atsavināts valsts aizsardzības vajadzībām. Ņemot vērā Nacionālo bruņoto spēku mācību infrastruktūras plānoto attīstību, turpmākajos gados prognozējama Ādažu poligona noslodzes palielināšanās, nodrošinot uzņemošās valsts atbalstu sabiedroto spēkiem Latvijas teritorijā. Paplašinot Ādažu poligona teritoriju, tiks pilnveidotas nodarbību vietas, radot atbilstošus apstākļus nodarbību norisei, izveidotas jaunas nodarbību vietas un rasta iespēja vairākām Nacionālo bruņoto spēku un sabiedroto apakšvienībām vienlaicīgi veikt apmācības.  Ādažu poligona infrastruktūras attīstības un teritorijas paplašināšanas īstenošanai nepieciešams no zemes kopīpašniekiem atsavināt nekustamo īpašumu “Līčukalns” Sējas novadā (nekustamā īpašuma kadastra Nr. 8092 003 0038), un atsavināšana ir vienīgais veids, lai sasniegtu šo mērķi. Nekustamais īpašums ierakstīts Sējas novada Zemesgrāmatas nodalījumā Nr. 350, un tas sastāv no zemes vienības (zemes vienības kadastra apzīmējums 8092 003 0038) 3,1 ha platībā ar mežaudzi un robežojas ar esošo Ādažu poligona teritoriju.  Pamatojoties uz Ministru kabineta 2011. gada 15. marta noteikumiem Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu”, Aizsardzības ministrija izveidoja taisnīgas atlīdzības noteikšanas komisiju (turpmāk tekstā – komisija). Komisijas uzdevumā nekustamā īpašuma tirgus vērtību noteica sertificēts sabiedrības ar ierobežotu atbildību „Dzieti” nekustamā īpašuma vērtētājs, nosakot nekustamā īpašuma tirgus vērtību un īpašniekiem kompensējamo zaudējumu apmēru 10 615 *euro*. Īpašniekiem kompensējamos zaudējumus veido īpašnieku izdevumi par īpašuma sastāvā esošā meža apsaimniekošanas plāna izgatavošanu (meža inventarizācijas lieta), zaudējumi dokumentāli pamatoti ar 21.01.2014. kvīti Nr.03631, un meža apsaimniekošanas plāns iesniegts komisijai. Komisija ir izvērtējusi un aprēķinājusi atlīdzību 10615 *euro* apmērā par nekustamā īpašuma atsavināšanu, tai skaitā nekustamā īpašuma zemes tirgus vērtība – 1500 *euro,* nekustamā īpašuma sastāvā ietilpstošās mežaudzes vērtība – 9000 *euro* un īpašniekiem kompensējamie zaudējumi – 115 *eur*. Saskaņā ar Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu Aizsardzības ministrija ir apstiprinājusi komisijas aprēķināto atlīdzības apmēru 2017. gada 5. septembrī ar lēmumu Nr. MV-N/2484.  Nekustamā īpašuma kopīpašnieki ir piekrituši nekustamā īpašuma atsavināšanai atbilstoši komisijas aprēķinātajam atlīdzības apmēram un 24.03.2017. vēstulē un 31.03.2017. un 28.03.2017.e-pasta vēstulēs informējuši, ka komisijas atlīdzības izvērtēšanas sēdē nepiedalīsies.  Atbilstoši Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 2. punktam ar nekustamā īpašuma atsavināšanu bijušajam īpašniekam nodarītie, kompensējamie zaudējumi (notariālie izdevumi, valsts nodevas, kancelejas nodevas, citi izdevumi), kas var rasties pēc nekustamā īpašuma atsavināšanas, tiks kompensēti to faktiskajā apmērā, pamatojoties uz atsavinātā nekustamā īpašuma bijušā īpašnieka iesniegumu, kuram pievienoti dokumenti, kas apliecina zaudējumu apmēru.  Nekustamā īpašuma Zemesgrāmatas nodalījumā veikta atzīme par piedziņas vēršanu uz kopīpašniekam piederošo ¼ domājamo daļu, pamatojoties uz zvērinātas tiesu izpildītājas Aigas Augustovas 2017. gada 23. februāra nostiprinājuma lūgumu. Saskaņā ar Rīgas pilsētas Vidzemes priekšpilsētas tiesas Zemesgrāmatu nodaļas tiesneses Antras Tiltiņas 2016. gada 23. decembra lēmumu lietā Nr. 3-12/5903 piedziņas atzīme Zemesgrāmatā izdarīta par maksājumu saistības piespiedu izpildīšanu. Tiesas lēmums nav sagatavots prasības lietā par īpašuma tiesību vai šādas tiesības nostiprināšanu, un saskaņā ar Zemesgrāmatu likuma 46. panta ceturto daļu piedziņas atzīme nav šķērslis tālākai nostiprināšanai, bet piešķir ar atzīmi nodrošinātai tiesībai priekšrocību, sākot no atzīmes ierakstīšanas dienas Zemesgrāmatā, un saistošu spēku pret tiem nekustama īpašuma ieguvējiem un citām personām, kuru tiesības nostiprinātas pēc atzīmes ierakstīšanas.  Zvērinātā tiesu izpildītāja Aiga Augustova ir informēta par sabiedrības vajadzībām nepieciešamā nekustamā īpašuma atsavināšanas procesa uzsākšanu. Atbilstoši Sabiedrības vajadzībām nepieciešamā nekustamā īpašuma atsavināšanas likuma 11. panta 2.1 punktam pēc attiecīgā lēmuma par nekustamā īpašuma atsavināšanu pieņemšanas tiks informēts kreditors un zvērinātā tiesu izpildītāja. |
| 3.Projekta izstrādē iesaistītās institūcijas | Aizsardzības ministrija un Valsts aizsardzības militāro objektu un iepirkumu centrs. |
| 4.Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojumā risinātie jautājumi skar tiesību subjektus – fiziskas personas, kuras zaudē īpašuma tiesības uz nekustamo īpašumu pret taisnīgu atlīdzību. |
| 2. | Tiesiskā regulējuma ietekme uz tautsaimniecību un administratīvo slogu | Neietekmē |
| 3. | Administratīvo izmaksu monetārs novērtējums | Neietekmē |
| 4. | Atbilstības izmaksu monetārs novērtējums | Neietekmē |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | **2017.gads** | | | Turpmākie trīs gadi (tūkst.EUR) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | | 2 | 3 | | 4 | 5 | 6 |
| 1. Budžeta ieņēmumi: | | |  |  |  |  |  | | --- | --- | --- | --- | --- | | 0 | 0 | 0 | 0 | 0 | | | | | | |
| 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | |
| 1.2. valsts speciālais budžets | |
| 1.3. pašvaldību budžets | |
| 2. Budžeta izdevumi: | | |  |  |  |  |  | | --- | --- | --- | --- | --- | | 0 | 0 | 0 | 0 | 0 | | | | | | |
| 2.1. valsts pamatbudžets | |
| 2.2. valsts speciālais budžets | |
| 2.3. pašvaldību budžets | |
| 3. Finansiālā ietekme: | | |  |  |  |  |  | | --- | --- | --- | --- | --- | | 0 | 0 | 0 | 0 | 0 | | | | | | |
| 3.1. valsts pamatbudžets | |
| 3.2. speciālais budžets | |
| 3.3. pašvaldību budžets | |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | X | |  |  |  |  | | --- | --- | --- | --- | | 0 | 0 | 0 | 0 | | | | | |
| 5. Precizēta finansiālā ietekme: | | X | |  |  |  |  | | --- | --- | --- | --- | | 0 | 0 | 0 | 0 | | | | | |
| 5.1. valsts pamatbudžets | |
| 5.2. speciālais budžets | |
| 5.3. pašvaldību budžets | |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | 0 | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Rīkojumam nav ietekmes uz valsts budžetu, jo papildus līdzekļi no valsts budžeta nav nepieciešami. Izdevumi, kas saistīti ar nekustamā īpašuma atsavināšanu un ierakstīšanu zemesgrāmatā, tiks segti no valsts budžeta 2017.gadam Aizsardzības ministrijas budžeta programmā 33.00.00 “Aizsardzības īpašumu pārvaldīšana” paredzētajiem līdzekļiem. | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| Projekts šo jomu neskar | | | | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| Projekts šo jomu neskar | | | | | | | |
| **VI. Sabiedrības līdzdalība un komunikācijas aktivitātes** | | | | | | | |
| Projekts šo jomu neskar | | | | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | |
| 1. | Projekta izpildē iesaistītās institūcijas | | | Aizsardzības ministrija, Valsts aizsardzības militāro objektu un iepirkumu centrs. | | | |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | | | Projekts šo jomu neskar. | | | |
| 3. | Cita informācija | | | Nav. | | | |

Aizsardzības ministrs R. Bergmanis

Dace Priedīte, 67300279

Dace.Priedite@vamoic.gov.lv

Edgars Rubenis, 67335156

edgars.rubenis@mod.gov.lv